تورکیه پرزیدنت رجب طیب اردوغان آلمانیا‌داکی تورک‌لره "بیرلیک اولون" چاغیریشی، اؤلکه‌ده یاخین‌لاشان سئچیم اؤنجه‌سی سس گتیردی.
تورک‌لرین قوردوغو یئنی‌لیک و عدالت پارتیسی BİG، یئنه اکثریتی تورک گؤچمن‌لر طرفین‌دن قورولان، پرزیدنت اردوغانین آفیشلریله سئچیجی‌لردن سس ایسته‌ین آلمان دموکرات‌لار بیرلیگی ADD پارتیسینه بیرلشمه چاغیریشی ائتدی.
"جمهورباشقانیمیزین اعتبارسیزلاشدیرماق ایسته‌ین‌لرین اویونونو پوزماق مجبوریتیندییک" دئین یئنی‌لیک و عدالت پارتیسی پارتی گنل باشفانی حالوک اولدوز، "لازیم اولسا قولتوغوموزو دا فداع ائدیریک" دئدی.
آلمان دموکرات‌لار بیرلیگی ایله بیرلشمه رئاللاشمادیغی تقدیرده ایسه یئنی‌لیک و عدالت پارتیسی، سس‌لری بؤلممک آدینا، 24 سپتامبرداکی فدرال سئچیمه گیرمه‌یه‌جک.
پارتی رهبرلیگی، تورک سئچیجی‌لری‌نین صاندیغا گئتمه‌سینی ایستییر، اما تورکیه‌نین دوشمن‌لرینه رای وئرممه‌سینی ایستیر.
یئنی‌لیک و عدالت پارتیسی، آلمان دموکرات‌لار بیرلیگین‌دن بازار گونونه قدر بیرلشمه قونوسوندا جواب گؤزلییر.
